Rijeka, 14. listopada 2020.g.

**NAJAVA DOGAĐANJA I POZIV ZA MEDIJE**

**DAN SUSJEDSTVA OPATIJA EPK:** **OKiZA – OPATIJSKA KULTURA I ZELENI AKTIVIZAM**

 **U četvrtak, 15. listopada 2020.g. od 18 do 21 sat u Centru Gervais** (Nikole Tesle 5, Opatija) **u susjedstvu Opatija, jednom od 27 susjedstava Europske prijestolnice kulutre, bit će održan program OKiZA – Opatijska kultura i zeleni aktivizam.**

**Program OKiZA, koji je besplatan za posjetitelje, osmišljen je kao impuls razvoju kreativnih sadržaja u kulturi na području Opatije te podrška umjetnicima u njihovom nastojanju da utječu na kvalitativne promjene u društvu na području očuvanja okoliša i “zero waste” koncepta u turizmu.**

**U 18.00 sati** sve počinje **prezentacijom aktivnosti koje su se događale od 2018. godine do danas u sklopu susjedstva Opatija. U programu sudjeluju sami akteri pojedinih aktivnosti, koji će predstaviti rezultate svojih projekata:** govornici održanih tribina, voditelji radionica, pobjednici i sudionici natječaja OKiZA, volonteri akcija pošumljavanja, autori izložbi, mladi sudionici street art festivala i brojni drugi “susjedi”.

Na istom mjestu **od 18.30 sati** slijedi **glazbeno – scenska predstava Eko oštija.**

**Oštija** je kulturno-umjetnička kumpanija koju čini pet lokalnih glazbenika, a okupili su se zbog snimanja narodnih izreka i uzrečica svog zavičaja. S obzirom da imaju veliko scensko iskustvo počeli su od prikupljenih izreka pisati i izvoditi autorske skečeve, stand-up nastupe i kazališne predstave.
Za OKiZA-u pripremaju posebno izdanje pod nazivom **Eko-Oštija** koje će biti svojevrsna kompilacija njihovih uspješnica. U predstavi sudjeluju **glumci amateri i glazbenici profesionalci**, a sve je prožeto glazbenim brojevima i simpatičnom konverzacijom između sudionika predstave. Igraju: **Dražen Turina Šajeta, Zoran Kinkela Mežnjar, Andy Cech Zveki, Zoran Ravnić Zoki i Damjan Grbac.**

**Od 19.30 sati** slijedi **protokolarni dio programa i preuzimanje vremenske kapsule** od susjedstva Drenova. U programu sudjeluju i predstavnici **Grada Opatije**, **RIJEKE 2020**, **Primorsko-goranske županije** i **Grada Rijeke**.
U ovom dijelu programa, bit će predstavljen i **pobjednički rad natječaja OKiZA “Regata”, umjetnice Sandre Ružić.** OKiZAnatječaj bio je namijenjen kreativnim i inovativnim rješenjima umjetnika i kreativaca, s ciljem stvaranja platforme za višestruku razmjenu ideja te poticanje održivog i kulturnog razvoja Opatije putem razvoja kreativne industrije, kojom se utječe na poboljšanje kvalitete života u lokalnoj zajednici.

**U 20.00 sati druženje okupljenih** nastavlja se uz domjenak**.**

Dodajmo, za vrijeme trajanja programa moguće je razgledati **izložbu fotografija “Lungomare u tišini”,** fotografkinje **Tanje Ribarske** iz Makedonije, koja je kroz umjetničku rezidenciju u Opatiji, fascinirana "grotama", odlučila predstaviti svoje viđenje popularne lungomare šetnice.

Također, postavljena je i **izložba fotografija “Međugeneracijska solidarnost”**, koja je nastala je kao odgovor na problem današnjeg društva i važnost međugeneracijske solidarnosti, ključa za budućnost i opatijske lokalne zajednice. Lokalno stanovništvo uz potporu renomiranih opatijskih fotografa pozvano je da ustupi **fotografije iz svoje obiteljske, ali i profesionalne arhive** koje karakterizira tema međugeneracijskih odnosa (unuci i nonići, obitelji, prijatelji različitih dobnih skupina), usmjerena prema smanjivanju međugeneracijskog jaza, osnaživanja i aktivacije starijeg stanovništva te međuodnosa u društvu. Kako bi potaknuli građane na aktivno uključivanje, 2018. godine upriličeno je međugeneracijsko fotografiranje na manifestaciji „Walk, Art & Wine in Volosko“. Posjetitelji će moći vidjeti fotografije Opatijaca ustupljene od strane lokalnih građana, ali i volontera iz Španjolske, različitih generacija. Umjetnici su **Petar Kürschner, Nikola Turina, Marin Sušanj, Sara Penić, Cesar Ruiz i Jorge Coloma Puga**.

U vrijeme održavanja programa OKiZA svi će posjetitelji moći pogledati i **prezentaciju Grada Beča** –**Odjela za zaštitu okoliša**, kao **europskog partnera susjedstva Opatija**, pod nazivom **OkoKauf Wien**.
Radi se o programu održive javne nabave kojim je Grad Beč uspješno smanjio emisiju CO2 za 15.000 tona godišnje. U posljednjih desetak godina Beč je slijedio ekološke kriterije u procedurama nabave dobara i usluga - od deterđenta za pranje suđa do uredskog pribora, od hrane za dječje vrtiće i bolnice do materijala za konstrukciju. OkoKauf Wien u tom je smislu od strane EU komisije proglašen kao jedan od najefektivnijih projekata kojima se promovira učinkovitost resursa.

**Najavljena događanja organiziraju se u skladu sa svim aktualnim epidemiološkim mjerama. Kapacitet prostora ograničen je na 100 sudionika, nakon čega ulaz zainteresiranima više neće biti moguć.
Na ulazu u Centar Gervais potrebno je dezinficirati ruke osiguranim dezinfekcijskim sredstvom te ostaviti svoje osobne podatke, a nošenje zaštitnih maski je obavezno. Sjedenje će biti organizirano uz dovoljnu fizičku distancu među posjetiteljima.**

Nositelj inicijative susjedstva Opatija je **Udruga Žmergo**, dok je europsko susjedstvo **Grad Beč – Odjel za zaštitu okoliša**.

Partneri su: **Grad Opatija, Gradsko društvo Crvenog križa Opatija, Klub 60+ i Savjet mladih Grada Opatije.**

**U nastavku, za potrebe predstavnika medija koji će pratiti događanje, dostavljam protokolarni dio programa OKiZA susjedstva Opatija Europske prijestolnice kulture (19.30h).**

**PROTOKOL**

 - **Dražen Turina Šajeta**, moderator

 **- Predstavnik Grada Opatije,** Emil Priskić, zamjenik gradonačelnika

 - **Predstavnik tima susjedstva Opatija,** Diana Kovačić

 **- Predstavnik TD RIJEKA 2020**

 **- Predstavnik Primorsko-goranske županije,** Sonja Šišić, pročelnica Upravnog odjela za kulturu, sport i tehničku kulturu

 - **Predstavnik Grada Rijeke**

|  |  |
| --- | --- |
| **OD** | **TKO/ŠTO** |
| 19:30 | Moderator pozdravlja prisutne  |
| 19:31 | Obraćanje **Emila Priskića** |
| 19:34 | Obraćanje **Diane Kovačić** |
| 19:37 | Obraćanje - RIJEKA 2020 |
| 19:40 | Obraćanje **Sonje Šišić** |
| 19:43 | Obraćanje – Grad Rijeka |
| 19:46 | Predstavnik susjedstva Drenova predaje vremensku kapsulu 27 susjedstava Diani Kovačić, predstavnici tima susjedstva Opatija |

Unaprijed zahvaljujem na objavi najave i doalsku.

Lena Stojiljković

Odnosi s medijima, Rijeka 2020

lena.stojiljkovic@rijeka2020.eu

Mob: +385 91 612 63 42